OBH 4130/2001.
Az állampolgári jogok országgyűlési biztosának jelentése
Ügyintéző: Dr. Gáspárné dr. Pere Katalin

Az eljárás megindulása:
	A panaszos azért kért segítséget, mert az 1995. február 8-án kelt határozattal megállapított öregségi nyugdíját a nyugdíjbiztosító 2001. április 5-én felülvizsgálta és annak összegét csökkentette. A panaszos fellebbezését a nyugdíjbiztosító a 2001. május 30-án kelt határozatával elutasította, és ezzel egyidőben az özvegyi nyugdíja felülvizsgálatát is kezdeményezte. 2001. május 16-án a Nyugdíjfolyósító Igazgatóság a még fellebbezés tárgyát képező nyugdíjkülönbözet vissza-fizetéséről intézkedett.

Érintett alkotmányos jogok:
•	Jogbiztonság (Alkotmány 2. §)

Alkalmazott jogszabályok:
•	A társadalombiztosításról szóló 1975. évi II. tv. (T.)
•	A társadalombiztosítási nyugellátásról szóló 1997. évi LXXXI. tv. (Tny.)
•	Az államigazgatási eljárás általános szabályairól szóló 1957. évi IV. törvény (Áe.)

Megállapított tényállás:
	A panasz alapján felmerült az Alkotmány 2. §-ában deklarált jogállamiságból fakadó jogbiztonság sérelmének lehetősége, ezért vizsgálatot indítottam.
	A vizsgálat megállapításai a következők.
Az 1936. november 20-án született panaszosnak az 1986. december 12-én elhunyt férje jogán a 361-92056-7 törzsszámon 1986. december 1-jétől 1 évig ideiglenes, majd rokkantságára tekintettel állandó özvegyi nyugdíjat folyósított a Nyugdíjfolyósító Igazgatóság.
A Fővárosi és Pest Megyei Nyugdíjbiztosítási Igazgatóság a panaszos 1994. december 12-én benyújtott igényére a 11-1624/95/02. számú 1995. február 8-án kelt határozatával 1995. március 1-jétől 30 év 260 nap szolgálati időre havi 12.464 Ft öregségi nyugdíjat állapított meg, ettől az időponttól az özvegyi nyugdíjjal együtt az ún. egyesítési összeghatárig, 14.540 Ft került folyósításra, kiegészítve a kárpótlás címén folyó havi 945 Ft-tal, illetőleg az évi emelésekkel, az 562-20661-1 törzsszámon.
A Fővárosi és Pest Megyei Nyugdíjbiztosítási Igazgatóság 2001. április 5-én kelt 11-1624/95/4. számú határozatával a fenti határozatot megváltoztatta azzal az indokkal, hogy a "hivatalból lefolytatott felülvizsgálat során megállapítást nyert, hogy a korábbi ellátás téves számítás alapján helytelen összegben került megállapításra". Nevezetesen, a nyugdíj alapját képező átlagkereset kiszámításánál az 1994. évi 35.795 Ft helyett 357.795 Ft bér került beszámításra. Ennek megfelelően a nyugdíj összege 10.588 Ft-ra módosult. A határozat szerint: "a módosított összegű nyugdíj a hiba felfedezésétől visszafelé számított legfeljebb 5 év tartamra jár (1997. évi LXXXI. törvény 80. §)".
	A fenti hivatkozott törvényi hely szerint "Ha az igény elbírálása után megállapítják, hogy az illetékes nyugdíjbiztosítási igazgatási szerv az eljárás során tévedett, mulasztott vagy jogszabályt sértett és emiatt az igényt elutasították, vagy alacsonyabb összegű nyugellátást állapítottak meg, illetőleg folyósítottak, akkor a hiba megállapításától számított öt éven belül járó összeget, valamint az (5) bekezdés szerinti késedelmi kamatot ki kell fizetni".
	A panaszos fellebbezésére hozott F:2763/2001. számú 2001. május 30-án kelt határozat szerint "a Tny. 80. §-ra hivatkozás tévesen történt". "A módosítás hatálya az 1997. évi LXXXI. tv. 78. §-a értelmében a nyugdíjfolyósítás kezdő időpontjára (1995. március 1.) visszamenőleges". "Az 1997. évi LXXXI. tv. 84. § (1) bek. értelmében azonban csak az értesítést megelőző 90 napon belül kifizetett nyugellátási különbözet visszafizetésére köteles, mivel a jogalap nélküli felvétel igénylő terhére nem róható fel", ... az özvegyi nyugellátás módosítása tekintetében a Nyugdíjfolyósító Igazgatóság fog intézkedni."
	A panaszos nyugdíjának megállapításakor (1995. február 8.), illetve a jogosultság első napján (1995. március 1.) hatályos társadalombiztosításról szóló 1975. évi II. törvény (T.) a panaszolt esetre nem tartalmaz szabályt, az 1998. január 1-jétől hatályos társadalombiztosítási nyugellátásról szóló 1997. évi LXXXI. törvény (Tny.) 78. § szerint: "Ha az igény elbírálása után megállapítást nyer, hogy a bíróság által el nem bírált határozat jogszabályt sért, vagy az igényt tévesen utasították el, illetve a nyugellátás összegét tévesen állapították meg, a nyugellátást tévesen folyósították, az illetékes nyugdíjbiztosítási igazgatási szerv a határozat közlésétől számított öt éven belül a határozatot módosíthatja, illetőleg visszavonhatja."
	A fenti jogszabályhely 2000. január 1-jétől hatályos szövege már nem tartalmazza az "öt éven belül" időhatárt, ennek következtében a nyugdíjbiztosító az ellátást megállapító határozatot idő korlátozás nélkül, bármikor módosíthatja. Így kerülhetett sor a panaszos 1995. február 8-án kelt öregségi nyugdíj megállapításáról szóló határozatának 2001. április 4-ei határozattal történt módosítására. Az új határozat tévesen tartalmazza még, hogy "az öregségi nyugellátásának újbóli elbírálásáról a Nyugdíjfolyósító Igazgatóság intézkedik" szöveget, mely külön indokolatlan feszültséget okozott a panaszosnak.
	A Nyugdíjfolyósító Igazgatóság kimutatása szerint a panaszost az 1995. 02. 08-án kelt B.11-01624/95/02. számú határozat alapján az alábbi saját jogú ellátás illette meg.
1995. 03. 01-től a megállapított ellátás összege 12.464 Ft volt.

	1966. 01. 01-től 07. 31-ig	        12,0% = 1.496 Ft		13.960 Ft
	1996. 08. 01-től 12. 31-ig 	          0,5% =      70 Ft		14.030 Ft
	1997. 01. 01-től 12. 31-ig	        19,5% = 2.736 Ft		16.766 Ft
	1998. 01. 01-től 07. 31-ig	        19,0% = 3.186 Ft		19.952 Ft
	1998. 08. 01-től 12. 31-ig	          2,2% =    439 Ft		20.391 Ft
	1999. 01. 01-től 12. 31-ig	        11,0% = 3.500 Ft		23.891 Ft
	2000. 01. 01-től 11. 30-ig	          8,0% = 1.911 Ft		25.802 Ft
	2000. 12. 01-től 12. 31-ig	          2,6% =    671 Ft		26.473 Ft
	2001. 01. 01-től 06. 30-ig	        10,3% = 2.727 Ft		29.200 Ft
	2001. 07. 01-től jelenleg is             3,5% = 1.022 Ft		30.222 Ft
A 2001. 04. 05-én kelt B.11-01624/95/0004. számú határozat alapján 1995. 03. 01-től a megállapított saját jogú ellátás összege 10.588 Ft lett.

								10.588 Ft
	1996. 01. 01-től 07. 31-ig		12,0% = 1.271 Ft		11.859 Ft
	1996. 08. 01-től 12. 31-ig		  0,5% =      59 Ft		11.918 Ft
	1997. 01. 01-től 12. 31-ig		19,5% = 2.324 Ft		14.242 Ft
	1998. 01. 01-től 07. 31-ig		19,0% = 2.706 Ft		16.948 Ft
	1998. 08. 01-től 12. 31-ig		  2,2% =    373 Ft		17.321 Ft
	1999. 01. 01-től 12. 31-ig		11,0%=  3.500 Ft		20.821 Ft
	2000. 01. 01-től 11. 30-ig		  8,0% =  1.666 Ft	22.487 Ft
	2000. 12. 01-től 12. 31-ig		  2,6% =     585 Ft	23.072 Ft
	2001. 01. 01-től 06. 30-ig		10,3% =  2.376 Ft	25.448 Ft
	2001. 07. 01-től jelenleg is	   3,5% =     891 Ft	26.339 Ft

Az öregségi nyugdíjösszegének csökkentése a folyósított ellátás vonatkozásában 1997. 12. 31-ig változást nem eredményezett, tekintettel arra, hogy a panaszos fenti időpontig egyesített ellátásra volt jogosult. Az 1998. 01. 01-től hatályba lépő 1997. évi LXXXI. törvény szerint a panaszost a 20%-os özvegyi nyugdíj illeti meg.

Folyósított ellátások:
	1995. 03. 01-től 1995. 08. 31-ig egyesített ellátás:	14.540 Ft
					   + kárpótlás          :	     945 Ft
					      összesen           :	15.485 Ft

	1995. 09. 01-től 1995. 12. 31-ig egyesített ellátás:	15.120 Ft
					  + kárpótlás           :	     983 Ft
					     összesen            :	16.103 Ft

	1996. 01. 01-től 1996. 06. 30-ig egyesített ellátás:	17.000 Ft
					  + kárpótlás           :	     983 Ft
					     összesen            :	17.983 Ft

	1996. 07. 01-től 1996. 12. 31-ig egyesített ellátás:	17.100 Ft
					  + kárpótlás           :	  1.101 Ft
					     összesen            :	18.201 Ft

	1997. 01. 01-től 1997. 12. 31-ig egyesített ellátás:	20.400 Ft
					  + kárpótlás           :	  1.316 Ft
					     összesen            :	21.716 Ft
Módosítás előtt:

Időpont	Saját jogú
öregségi nyugd.	20%-os özvegyi
nyugdíj	Kárpótlás
Ft	Összesen
Ft	
1998.01.01-től 12.31-ig	          20.391	          7.219	      1.600	     29.210	
1999.01.01.től 12.31-ig	          23.891	          8.013	      1.792	     33.696	
2000.01.01-től 11.30-ig	          25.802	          8.654	      1.935	     36.391	
2000.12.01-től 12.31-ig	          26.473	          8.879	      1.985	     37.337	
2001.01.01-től 06.30-ig	          29.200	          9.794	      2.189	     41.183	
2001.07.01-től jelenleg is	          30.222	        10.137	      2.266	     42.625	
2001. 07. 01-től a folyósított ellátás összege tehát 42.625 Ft lenne.

Módosítás után:

Időpont	Saját jogú
öregségi nyugd.	20%-os özvegyi
nyugdíj	Kárpótlás
Ft	Összesen
Ft	
1998.01.01-től 12.31-ig	         17.321	          7.514	    1.600	   26.435	
1999.01.01-től 12.31-ig	         20.821	          8.013	    1.792	   30.626	
2000.01.01-től 11.30-ig	         22.487	          8.654	    1.935	   33.076	
2000.12.01-től 12.31-ig	         23.072	          8.879	    1.985	   33.936	
2001.01.01-től 06.30-ig	         25.448	          9.794	    2.189	   37.431	
2001.07.01-től jelenleg is	         26.339	        10.137	    2.266	   38.742	

2001. 07. 01-től a folyósított ellátás jelenlegi összege 38.742 Ft.

A Nyugdíjfolyósító Igazgatóság 2001. május 16-án 15.008 Ft jogalap nélkül felvett ellátás visszafizetéséről hozott határozatot a Tny. 84 § szabályainak megfelelően, a nyugellátásból történő havi 3000 Ft-os részletben történő levonással:
"(1) Az, aki nyugellátást jogalap nélkül vett fel, köteles azt visszafizetni, ha erre a felvételtől számított kilencven napon belül írásban kötelezték.
(2) Az (1) bekezdésben meghatározott idő elteltével a jogalap nélkül felvett nyugellátást attól lehet visszakövetelni, akinek a nyugellátás felvétele felróható."
A panaszos kérelmére a fenti összeg visszafizetését a Nyugdíjfolyósító Igazgatóság vezetője méltányossági alapon elengedte.
	Az államigazgatási eljárás általános szabályairól szóló 1957. évi IV. törvény 71. § (2) bek. c.) pontja szerint a közigazgatási szerv határozata nem változtatható meg, ha "a határozat jogerőre emelkedésétől számítva egy év eltelt".
	A fenti törvény 70. § (6) szerint: "Ezt a törvényt akkor kell alkalmazni, ha jogszabály másként nem rendelkezik, a következő ágazatokhoz tartozó, illetve a következő törvények által meghatározott ügyekben .... c.) társadalombiztosítási ... "
	A Fővárosi és Pest Megyei Nyugdíjbiztosítási Igazgatóság és a Nyugdíjfolyósító Igazgatóság tehát jogszerűen járt el amikor a hivatalból lefolytatott felülvizsgálat során megállapítást nyert, hogy a korábbi ellátás téves számítás alapján helytelen összegben került megállapításra, ezért több mint 6 év után módosító, illetve a jogtalanul felvett összeg visszafizetéséről határozatot hozott, és a helyes összegben megállapított nyugellátás kerül folyósításra.
	A vizsgálat eredményeképpen azonban megállapítom, hogy az Alkotmány 2. §-ában deklarált jogállamiságból fakadó jogbiztonsághoz való joggal összefüggésben visszásságot okoz a Tny. 78. §-a 2000. január 1-jétől történt módosítása, melynek következtében időhatár nélkül bármikor módosíthatók az érdekeltek megélhetését jelentő nyugellátások összegei az utólag feltárt (jelen esetben a nyugdíjbiztosító által elkövetett) hiba, tévedés miatt.
	A feltárt alkotmányos visszásság orvoslása érdekében az állampolgári jogok országgyűlési biztosáról szóló 1993. évi LIX. törvény (Obtv.) 21. § (1) bekezdése alapján kezdeményezem az Országos Nyugdíjbiztosítási Főigazgatóság Főigazgatójánál, hogy vizsgálja meg

•	a társadalombiztosítási nyugellátásról szóló 1997. évi LXXXI. törvény (Tny.) 2000. január 1-jétől hatályos 78. §-ának következményét, külön a jogosultak javára, illetve kárára; a módosításra  került határozatok esetében az ügyintézői felelősség kérdését, valamint a belső ellenőrzés rendjét.

•	Javaslom továbbá az Obtv. 25. §-a alapján az Országgyűlésnek - tekintettel arra, hogy az lenne összhangban a Ptk. általános elévülési idejével -, hogy vizsgálja meg a társadalom-biztosítási nyugellátásról szóló 1997. évi LXXXI. törvény (Tny.) 78. §-ának 1999. december 31-ig hatályos szövege visszaállításának lehetőségét, amely úgy szólt: "Ha az igény elbírálása, illetőleg a követelés érvényesítése után megállapításra kerül, hogy a bíróság által el nem bírált határozat (fizetési meghagyás) jogszabályt sért, vagy az igényt tévesen utasították el, illetve a nyugellátás vagy követelés összegét tévesen állapították meg, a nyugellátást nem, vagy téves összegben folyósították, akkor az illetékes nyugdíjbiztosítási igazgatási szerv a határozat (fizetési meghagyás) közlésétől számított öt éven belül a határozatot (fizetési meghagyást) módosítja, illetőleg visszavonja".

Budapest, 2001. október 15.

Lenkovics Barnabás